**“Açıq hökumətin təşviqinə dair 2020–2022-ci illər üçün Milli Fəaliyyət Planı”nda nəzərdə tutulan tədbirlərin Azərbaycan Respublikasının Dövlət Miqrasiya Xidməti tərəfindən 2020-ci il ərzində icrası barədə illik hesabat**

**1.2-ci bəndin icrasına dair (Azərbaycan Respublikası Dövlət Miqrasiya Xidmətitərəfindən korrupsiya risklərinin qiymətləndirilməsi və onların qarşısının alınması ilə bağlı illik tədbirlər planının hazırlanması, həmin tədbirlər planının icrası barədə hesabatın Korrupsiyaya qarşı mübarizə üzrə Komissiyaya təqdim edilməsi):**

 Bununla bağlı Azərbaycan Respublikası Dövlət Miqrasiya Xidməti rəisinin 29.03.2020-ci il tarixli 45 nömrəli əmri ilə “Açıq hökumətin təşviqinə dair 2020–2022-ci illər üçün Milli Fəaliyyət Planı”nın icrası ilə bağlı 2020-ci il üzrə Azərbaycan Respublikası Dövlət Miqrasiya Xidmətinin illik tədbirlər planı” təsdiq edilmiş və həmin tədbirlər planının icrası barədə hesabat Azərbaycan Respublikasının Korrupsiyaya qarşı mübarizə üzrə Komissiyaya təqdim edilmişdir.

**1.6-cı bəndin icrasına dair (Korrupsiyaya qarşı mübarizə və etik davranış qaydaları ilə bağlı təlimlər keçirilməsi üçün bu sahədə fəaliyyət göstərən ixtisaslaşmış qeyri-hökumət təşkilatlarına dəstək verilməsi):**

Dövlət Miqrasiya Xidməti tərəfindən mütəmadi olaraq qeyri-hökumət təşkilatları ilə əməkdaşlığın genişləndirilməsi və onların fəaliyyətinin dəstəklənməsi istiqamətində iş aparılır. Bu əməkdaşlıq çərçivəsində hesabat dövründə Dövlət Miqrasiya Xidməti yanında İctimai Şuranın sədri tərəfindən miqrasiya orqanları əməkdaşlarına 10.11.2020-ci il tarixdə “Miqrasiya orqanları işçilərinin etik davranış qaydaları”, 17.10.2020-ci il tarixdə isə “Miqrasiya orqanlarının fəaliyyətində şəffaflığın qorunması, korrupsiyanın və maraqların toqquşmasının qarşısının alınması” mövzularında təlimlər keçirilmişdir.

**1.9-cu bəndin icrasına dair (Azərbaycan Respublikası Dövlət Miqrasiya Xidmətitərəfindən etik davranış məsələləri ilə bağlı aparılmış maarifləndirmə işləri, etik davranış qaydalarının pozulması halları və buna görə tətbiq edilmiş intizam tənbehi tədbirləri barədə illik hesabatın hazırlanması və bu barədə məlumatın açıqlanması):**

Hər il olduğu kimi, 2020-ci il ərzində də miqrasiya orqanları əməkdaşları tərəfindən etik davranış qaydalarına əməl olunması, onların fəaliyyətində şəffaflığın və səmərəliliyin, vətəndaş məmnunluğunun təmin edilməsi, miqrasiya orqanlarının nüfuzunun artırılması əsas götürülmüşdür.

Eyni zamanda, Dövlət Miqrasiya Xidmətitərəfindən etik davranış məsələləri ilə bağlı aparılmış maarifləndirmə işləri, etik davranış qaydalarının pozulması halları və buna görə tətbiq edilmiş intizam tənbehi tədbirləri barədə illik hesabat Xidmətin rəsmi internet saytında yerləşdirilmişdir.

**4.1-ci yarımbəndin icrasına dair (Azərbaycan Respublikası Dövlət Miqrasiya Xidmətitərəfindən dövlət xidmətlərinin göstərilməsində səmərəliliyin artırılması məqsədilə həmin xidmətlər üçün tələb olunan sənədləri elektron qaydada əldə etmək, habelə dövlət orqanlarına gəlmədən həmin sənədləri elektron formada təqdim etmək imkanlarının genişləndirilməsi):**

Dövlət-vətəndaş əlaqələrinin müasir texnologiyalar vasitəsilə təkmilləşdirilməsi, dövlət xidmətlərinin elektronlaşdırılması, dövlət qurumlarındakı açıq məlumatların əldə edilməsi günümüzün reallığıdır. Qeyd olunanlar nəzərə alınaraq, Dövlət Miqrasiya Xidməti tərəfindən elektron xidmətlərin geniş tətbiqi, onların sayının və keyfiyyətinin artırılması, vətəndaşların xidmətlərdən məmnunluğunun yüksəldilməsi məqsədilə  mütəmadi tədbirlər görülür.

Dövlət Miqrasiya Xidməti tərəfindən 15 elektron xidmət istifadədir. Cari il ərzində bütün elektron xidmətlər yenilənmiş və daha bir elektron xidmət (“Ödənişlərin axtarışı”) istifadəyə verilmişdir. Belə ki, yeni “Ödənişlərin axtarışı” elektron xidməti vasitəsilə əcnəbilər miqrasiya orqanlarına gəlmədən müraciəti üzrə ödəniş nömrəsini elektron qaydada əldə edib, dövlət rüsumunu ödəyə bilir.

Daha bir yenilik - elektron xidmətdən istifadə zamanı əcnəbilər yaşama və iş icazəsinin alınması (müddətinin uzadılması) üçün müvafiq ərizə-anketi (fiziki olaraq doldurmadan) birbaşa Xidmətin sisteminə daxil edə bilir. Bununla da, əcnəbilər daha az vaxt və resurs sərf etmiş olur. Görülən işlərin nəticəsidir ki, əvvəlki dövrlə müqayisədə e-xidmətlərdən istifadə edən əcnəbilərin sayı xeyli artmışdır.

Hazırda, Xidmət tərəfindən göstərilən elektron xidmətlərin təkmilləşdirilməsi istiqamətində tədbirlər davam etdirilir.

**4.2-ci yarımbəndin icrasına dair (Azərbaycan Respublikası Dövlət Miqrasiya Xidməti tərəfindən dövlət xidmətinin göstərilməsi üçün zəruri olan sənəd və ya məlumat digər dövlət qurumunda mövcud olduğu halda, həmin sənədin və ya məlumatın vətəndaşdan tələb edilmədən Elektron Hökumət İnformasiya Sistemi vasitəsilə müvafiq dövlət qurumundan alınmasının təmin edilməsi üçün bu prinsipin sahəvi normativ hüquqi aktlarda təsbit edilməsi, habelə bu prinsipə əsaslanan elektron xidmətlərin sayının artırılması):**

 “İnzibati icraat haqqında” Qanunun 30.5-ci maddəsinə uyğun olaraq, dövlət xidmətinin göstərilməsi üçün zəruri olan sənədin (və ya məlumatın) digər dövlət qurumunda mövcud olduğu halda, vətəndaşdan tələb edilmədən elektron informasiya ehtiyatlarından əldə edilməsi ilə bağlı qanunvericilik aktlarına təkliflər aidiyyəti dövlət orqanlarına göndərilmişdir. Sahəvi normativ hüquqi aktlarda dəyişikliklər edildikdən sonra qeyd olunanların tətbiqi mümkün olacaq.

**4.7-ci yarımbəndin icrasına dair (Elektron Hökumət infrastrukturunun təkmilləşdirilməsi və Elektron Hökumət İnformasiya Sisteminə qoşulan informasiya sistemləri və ehtiyatlarının sayının artırılması):**

Dövlət Miqrasiya Xidməti tərəfindən istifadəyə verilmiş elektron xidmətlərin Elektron Hökumət İnformasiya Sisteminə inteqrasiyası təmin edilmişdir. Eyni zamanda, yenilənmiş və yeni istifadəyə verilmiş elektron xidmətlərin həmin sistemə inteqrasiyası istiqamətində iş aparılır.

Bundan başqa, növbəti il ərzində Xidmət tərəfindən göstərilən elektron xidmətlərin “Elektron hökumət”in növbəti inkişaf mərhələsi olan - myGov portalına inteqrasiyası nəzərdə tutulmuşdur.

Top of Form

**4.10-cu bəndin icrasına dair (Dövlət Miqrasiya Xidmətinininformasiya ehtiyatlarında şəxsin ona aid olan məlumatları dəqiqləşdirməsi imkanını təmin edən elektron xidmətin yaradılması):**

Cari il ərzində vətəndaşların miqrasiya orqanlarından məlumat əldə etməsinə sərf olunan vaxtın azaldılması, o cümlədən elektron xidmətlərin optimallaşdırılması və yerinə yetirilmə prosedurlarının sadələşdirilməsi istiqamətində işlər daha da sürətləndirilmişdir. Hazırda, Xidmət tərəfindən istifadəyə verilmiş “Ödənişlərin axtarışı”, “Qeydiyyat statusunun yoxlanılması”, “Müraciətin izlənilməsi”, “Ölkəyə gəliş və gedişə məhdudiyyəti yoxla” elektron xidmətləri vasitəsilə əcnəbilər miqrasiya orqanlarına gəlmədən onlara aid olan məlumatları dəqiqləşdirə və ya elektron qaydada əldə edə bilir.

**5.4-cü bəndin icrasına dair (Dövlət Miqrasiya Xidmətindəkollegial qərarların qəbulu prosedurlarında, dövlət komissiyaları və işçi qruplarda vətəndaş cəmiyyəti institutlarının, o cümlədən qeyri-hökumət təşkilatlarının iştirakının və təmsilçiliyinin genişləndirilməsi):**

Bildiyimiz kimi, dövlət qurumlarının fəaliyyətində ictimai iştirakın genişləndirilməsi dövlət idarəçiliyinin inkişafının əsas istiqamətlərindəndir. Qeyd olunanlar nəzərə alınaraq, Dövlət Miqrasiya Xidməti 2015-ci ildən yaradılmış Xidmət yanında İctimai Şuranın fəaliyyətinə xüsusi önəm verir. Belə ki, Xidmət yanında İctimai Şuranın fəaliyyət müddətində birgə əməkdaşlıq çərçivəsində ölkəmizdə əcnəbilərin və vətəndaşlığı olmayan şəxslərin hüquqlarının genişləndirilməsi, onların qanuni mənafelərinin daha mükəmməl qorunması, miqrasiya proseslərinin tənzimlənməsi və miqrasiya proseslərinin təkmilləşdirilməsi məqsədilə təqdim edilən bir sıra innovativ və normativ hüquqi xarakterli təkliflər Dövlət Miqrasiya Xidməti tərəfindən nəzərə alınmışdır.

Cari il ərzində isə Xidmət yanında İctimai Şuranın fəaliyyət istiqaməti genişləndirilərək, aşağıdakı istiqamətlər daxil edilmişdir:

* Humanitar yardım proqramları;
* Readmissiya və reinteqrasiya;
* Psixoloji dəstək proqramları;
* Koronavirus (COVİD-19) pandemiyası ilə mübarizə sahəsində maarifləndirmə işləri.

Qeyd olunan fəaliyyət istiqamətləri üzrə Xidmət yanında İctimai Şura ilə birgə aşağıdakı tədbirlər keçirilmişdir:

* 15.01.2020-ci il tarixdə Dövlət Miqrasiya Xidmətinin 2019-cu il üzrə fəaliyyətinin yekunlarına həsr olunmuş mətbuat konfransında Xidmət yanında İctimai Şura üzvlərinin iştirakı təmin edilmiş;
* 23.01.2020-ci il tarixdə Azərbaycan Respublikasında qaçqın statusu almış şəxslərə “Yol sənədi”nin verilməsi və www.migrationto.az saytının təqdimatında Xidmət yanında İctimai Şura üzvlərinin iştirakı təmin edilmiş;
* 06.02.2020-ci il tarixdə Xidmət yanında İctimai Şuranın “Əmək miqrasiyası” üzrə işçi qrupunun təşkilatçılığı və “Y-Lex Consulting Company” MMC-nin təşəbbüsü ilə “Əmək miqrasiyası üzrə qanunvericilik sahəsində yeniliklər və bu kontekstdə mövcud aktual məsələlər” mövzusunda ictimai müzakirə keçirilmiş;
* 08.02.2020–ci il tarixdə İctimai Şuranın sədri Azər Allahverənov tərəfindən “Miqrasiya Məktəbi 2” layihəsinin iştirakçılarına təliminin keçirilməsi təşkil edilmiş;
* 08.02.2020–ci il tarixdə Açıq Hökumətin təşviqinə dair 2020-2022-ci illər üçün Milli Fəaliyyət Planı layihəsinin müzakirəsində Xidmət yanında İctimai Şura üzvlərinin iştirakı təmin edilmiş;
* 18.02.2020-ci il tarixdə “New Bakı” Hotelinin konfrans zalında Xidmət yanında İctimai Şuranın iclası keçirilmiş;
* 20.02.2020-ci il və 04.06.2020-ci il tarixlərdə Dövlət Miqrasiya Xidməti yanında Məşvərət Şurasının növbəti iclasında aparılan müzakirələrdə Xidmət yanında İctimai Şura üzvlərinin iştirakı təmin edilmiş;
* 06.05.2020-ci il tarixdə İctimai Şuranın onlayn formatda iclası keçirilmiş;
* Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurası və dövlət qurumları ilə birgə keçirilmiş qrant müsabiqəsində iştirak etmiş layihələrin müzakirəsində və qaliblər seçilməsində ekspert qismində Dövlət Miqrasiya Xidmətinin nümayəndəsi iştirak etmiş;
* Xidmət yanında İctimai Şuranın üzvü olan “Psixososial reabilitasiya və inkişaf” İctimai Birliyi tərəfindən həyata keçirilən “Azərbaycan Respublikasında Bakı şəhərində məskunlaşmış əcnəbilərin psixoloji adaptasiyasına və onların cəmiyyətə interqasiyasına dəstək məqsədilə tədbirlərin təşkili” layihəsinə Xidmət tərəfindən lazımi dəstək göstərilmiş;
* Xidmət yanında İctimai Şuranın üzvü olan “Miqrant Uşaqlara Dəstək” İctimai Birliyi tərəfindən 15 sentyabr 2020-ci il tarixdən 15 noyabr 2020-ci il tarixə qədər həyata keçirilmiş “Azərbaycanın mədəni və tarixi irsinin miqrant uşaqlar arasında təbliğ edilməsi” adlı layihəsinə Xidmət tərəfindən dəstək göstərilmiş;
* Xidmət yanında İctimai Şuranın üzvü olan “Turizm və Milli Mətbəxin İnkişafına Dəstək” ictimai birliyi tərəfindən həyata keçirilən “Pandemiya şəraitində ölkə ərazisində qalan əcnəbilərə hüquqi yardımların göstərilməsi” layihəsi çərçivəsində 21.10.2020-ci il tarixdə “Pandemiyanın miqrasiya proseslərinə təsiri” mövzusunda, 28.10.2020-ci il tarixdə “Əcnəbilərin cəmiyyətə inteqrasiyasının aktual aspektləri” mövzusunda ictimai müzakirələr keçirilmiş.

Həmçinin, Xidmət yanında İctimai Şura üzvlərinin miqrasiya orqanlarının fəaliyyətində yaxından iştirakını təmin etmək məqsədilə aidiyyəti dövlət orqanlarından ibarət olan Readmissiya İşçi Qrupunun iclaslarında iştirakı nəzərdə tutulmuşdur. Lakin xüsusi karantin rejimi ilə əlaqədar 2020-ci il ərzində sözügedən işçi qrupun iclası keçirilməmişdir.

**5.5-ci bəndin icrasına dair (İctimai şuranın əhəmiyyətinin artırılması, Dövlət Miqrasiya Xidmətində yaradılmış ictimai şuranın sayının çoxaldılması, şurada müzakirə edilən məsələlərin əhatə dairəsinin genişləndirilməsi, ictimai şuranın fəaliyyəti ilə bağlı maarifləndirmə və təbliğat işlərinin gücləndirilməsi və Xidmətin rəsmi internet resurslarında əks etdirilməsi):**

Dövlət Miqrasiya Xidməti yanında İctimai Şura ilk dəfə 2015-ci ildə yaradılmış (5 nəfərdən ibarət), 2017-ci (7 nəfərdən ibarət) və 2019-cu il ərzində keçirilmiş seçkilərdə isə Şura üzvlərinin sayı 9 nəfərədək artırılmışdır.

İctimai Şuranın fəaliyyəti ilə bağlı məlumatlılığın təmin edilməsi məqsədilə müvafiq məlumatlar (İctimai şuranın tərkibi, üzvləri, fəaliyyəti, təşkil edilən görüşləri, tədbirləri, həmçinin müzakirə edilən məsələlər) Xidmətin rəsmi internet səhifəsinin (3 dildə - Azərbaycan, rus və ingilis dillərində) “Xidmət haqqında” hissəsindəki “DMX yanında İctimai Şura” altbölməsində yerləşdirilmişdir və mütəmadi yenilənir.

Həmçinin, bu məlumatlar Xidmətin rəsmi "Facebook", "İnstagram" və “Twitter” səhifələrindən geniş ictimaiyyətə çatdırılır.

Bununla belə, bəndə dair digər məlumatlar yuxarıda (5.4-cü bənddə) göstərilmişdir.

 **5.6-cı bəndin icrasına dair (Açıq Hökumətin Təşviqinə dair Hökumət-Vətəndaş Cəmiyyəti Dialoqu Platforması çərçivəsində mütəmadi müzakirələrin keçirilməsi və Platformanın fəaliyyətinin dəstəklənməsi):**

13 mart 2020-ci il tarixdə Dövlət Miqrasiya Xidmətinin və Xidmət yanında İctimai Şuranın birgə təşkilatçılığı ilə “Dövlət Miqrasiya Xidmətinin fəaliyyəti ilə bağlı” ictimai müzakirə keçirilməsi planlaşdırılmışdır. Lakin xüsusi karantin rejimi ilə əlaqədar olaraq tədbir təxirə salınmışdır.

Bununla belə, bəndə dair digər məlumatlar yuxarıda (5.4-cü və 5.5-ci bəndlərdə) göstərilmişdir.

**6.3-cü bəndin icrasına dair (Dövlət Miqrasiya Xidmətinin rəsmi internet informasiya ehtiyatlarında “Açıq məlumatlar” bölməsinin yaradılması):**

Xidmətin rəsmi internet informasiya ehtiyatında “Açıq məlumatlar” bölməsinin 2021-ci ildə yaradılması nəzərdə tutulmuşdur.